title: 2012/578/ES: 2012 m. gegužės 10 d. Europos Parlamento sprendimas dėl Europos narkotikų ir narkomanijos stebėsenos centro 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos narkotikų ir narkomanijos stebėsenos centro 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/206

         EUROPOS PARLAMENTO SPRENDIMAS
   2012 m. gegužės 10 d.
   dėl Europos narkotikų ir narkomanijos stebėsenos centro 2010 finansinių metų biudžeto įvykdymo patvirtinimo
   (2012/578/ES)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2010 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (3), ypač į jo 15 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0134/2012),

               1.

               patvirtina Europos narkotikų ir narkomanijos stebėsenos centro direktoriui, kad Centro 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 156.

      (2)  OL L 248, 2002 9 16, p. 1.

      (3)  OL L 376, 2006 12 27, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos narkotikų ir narkomanijos stebėsenos centro 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos narkotikų ir narkomanijos stebėsenos centro 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2010 finansinių metų galutinių metinių ataskaitų kartu su Centro atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (3), ypač į jo 15 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0134/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos,

                  B.

                  kadangi Parlamentas 2011 m. gegužės 10 d. patvirtino Europos narkotikų ir narkomanijos stebėsenos centro direktoriui, kad Centro 2009 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia,:

                              —

                              ragino Centrą nustatyti tinkamas instrukcijas ir procedūras, kurias taikant būtų atliekama galimų perkėlimų į kitą laikotarpį analizė, ir pagerinti veiklos programavimą ir stebėseną siekiant sumažinti perkėlimų į kitą laikotarpį lygį,

                              —

                              ragino Centrą užtikrinti nuoseklų patvirtintos darbuotojų vertinimo procedūros įgyvendinimą,

                              —

                              ragino Centrą nedelsiant įgyvendinti devynias labai svarbias Vidaus audito tarnybos rekomendacijas ir informuoti biudžeto įvykdymą tvirtinančią instituciją apie padarytą pažangą;

                  C.

                  kadangi 2010 m. Centrui buvo skirtas pradinis 15 900 323 EUR biudžetas, kuris, palyginti su 2009 m. biudžetu (14 700 000 EUR), padidėjo 8,16 %; kadangi Sąjungos įnašas į Centro biudžetą 2010 m. buvo 14 800 000 EUR (6), t. y. 4,59 % didesnis, palyginti su 2009 m. įnašu;

         Biudžeto ir finansų valdymas

                  1.

                  atsižvelgdamas į galutines metines ataskaitas pažymi, kad faktinės Centro 2010 finansinių metų įplaukos sudarė 16 245 886 EUR; atkreipia dėmesį į tai, kad 2010 m. faktinių įplaukų ir įplaukų, įrašytų į 2010 m. biudžetą, skirtumas atsirado dėl šių priežasčių:

                              —

                              2010 m. atlikto 362 000 EUR mokėjimo iš Sąjungos įnašo, susijusio su Centro 2008 ir 2009 m. biudžeto įplaukomis,

                              —

                              kompensuotos 16 437 EUR sumos, kuri susijusi su teigiamu Norvegijos 2008 ir 2009 m. įnašo į Centro biudžetą rezultatų balansu,

                              —

                              1 980,00 EUR sumos, kuri gauta 2010 m., bet neįrašyta į biudžetą;

                  2.

                  pažymi, kad Sąjungos 2010 m. įnašas iš viso sudaro 14 800 000 EUR, iš kurių 200 000 EUR susigrąžinto perviršio suma buvo pridėta prie 14 600 000 EUR sumos, įrašytos į biudžetą;

                  3.

                  atsižvelgdamas į Centro galutines metines ataskaitas pažymi, kad 2010 m. biudžeto įsipareigojimų asignavimų panaudojimo lygis yra 98,82 % (–0,03 % palyginti su 2009 m.), o mokėjimų asignavimų lygis atsižvelgiant į įsipareigojimus – 94,85 % (–1,66 % palyginti su 2009 m.) ir atsižvelgiant į galutinį biudžetą – 93,73 % (–1,67 % palyginti su 2009 m.);

                  4.

                  be to, pažymi, kad atsižvelgus į duomenis, susijusius su I ir II antraštinių dalių (personalas ir paramos veikla) biudžeto vykdymu, palyginti su 2009 m., matomas įsipareigojimų ir mokėjimų panaudojimo lygio padidėjimas, atitinkamai + 0,57 % ir + 13,4 %; pažymi, kad įsipareigojimų asignavimų panaudojimo lygis sudaro 99,15 %, o mokėjimų asignavimų panaudojimo lygis – 96,64 %, palyginti su 98,58 % ir 95,30 % 2009 m.;

                  5.

                  nurodo, kad pagal III antraštinę dalį (projektai ir veikla) numatytų mokėjimų asignavimų panaudojimo lygis, palyginti su 2009 m., sumažėjo (–9,58 %) ir šiek tiek sumažėjo (1,37 %) galutinio biudžeto įsipareigojimų asignavimų panaudojimas; taip pat pažymi, kad įsipareigojimų asignavimų panaudojimo lygis sudaro 98,04 %, o mokėjimų asignavimų – 88,83 %; atsižvelgdamas į Centro pastabas pažymi, kad tokia padėtis susidarė dėl šių priežasčių:

                              —

                              daugiau negu 70 % pagrindinių nacionalinių centrų galėjo prašyti, kad būtų sumokėta tik pirmosios Reitox 2010 m. bendrojo finansavimo dalies išmoka,

                              —

                              iki 2010 m. pabaigos buvo neįmanoma atlikti tam tikrų mokėjimų, susijusių su techninių posėdžių, surengtų paskutiniais metų mėnesiais, išlaidų padengimu,

                              —

                              maža dalis mokėjimų, susijusių su mažos vertės sutarčių dėl techninių išorės tyrimų įgyvendinimu, negalėjo būti įvykdyta dėl per vėlai atliktų atitinkamų viešųjų pirkimų ir (arba) su sutartimis susijusių veiksmų;

                        laikosi nuomonės, kad žemas III antraštinės dalies mokėjimų asignavimų panaudojimo lygis daro poveikį Centro projektų ir veiklos plėtojimui ir gali turėti neigiamą poveikį atsižvelgiant į planuojamus jų rezultatus; taigi ragina Centrą nedelsiant imtis veiksmų, kuriais ateityje būtų didinamas mokėjimų asignavimų panaudojimo lygis, ir užtikrinti, kad biudžeto įvykdymą tvirtinanti institucija nuolat gautų informaciją apie pasiektą pažangą;

                  6.

                  ragina Centrą sustiprinti savo finansų valdymą; pripažįsta, kad su narkotikais susiję klausimai turi būti deramai atspindėti naujojoje daugiametėje finansinėje programoje (2014–2020 m.);

         Asignavimų perkėlimas į kitą laikotarpį

                  7.

                  pritaria Centro iniciatyvai toliau mažinti perkeliamų į kitus metus asignavimų kiekį; atsižvelgdamas į Centro metinės veiklos ataskaitą ypač pažymi, kad Centras ėmėsi šių priemonių:

                              —

                              įvairiems Centro finansų ir veiklos pareigūnams surengti penki mokymo kursai biudžeto operacijų ir viešųjų pirkimų procesų klausimais,

                              —

                              nustatyti aiškesni ir labiau struktūriškai apibrėžti analizės ir perkėlimų į kitus metus prevencijos nurodymai ir procedūros,

                              —

                              viešųjų pirkimų procesas, kuriuo siekiama įgyvendinti metinę darbo programą ir (arba) biudžetą, buvo kuo labiau planuojamas iš anksto siekiant, kad šie procesai dažniausiai būtų įvykdyti per pirmąjį metų pusmetį,

                              —

                              į darbą priimtas AD pareigūnas siekiant stiprinti Centro pajėgumus planuoti ir stebėti savo veiklą;

                        vis dėlto ragina Audito Rūmus informuoti biudžeto įvykdymą tvirtinančią instituciją apie šių priemonių veiksmingumą;

         Apskaitos sistema

                  8.

                  atsižvelgdamas į galutines metines ataskaitas pripažįsta, kad Centras, siekdamas supaprastinti ir geriau tvarkyti vykdomuosius raštus sumoms išieškoti, įdiegė naują pajamų struktūrą, sukurtą ABAC sistemoje;

                  9.

                  taip pat atkreipia dėmesį į tai, kad Centras persvarstė savo veikla grindžiamą valdymo sistemą ir apibrėžė išlaidomis grindžiamą apskaitos sistemą; ypač pažymi, kad atitinkamos ABAC ir SAP CO taikomosios programos buvo atitinkamai konfigūruotos ir gamybos etapas turėjo prasidėti pirmąjį 2011 m. ketvirtį ragina Centrą informuoti biudžeto įvykdymą tvirtinančią instituciją apie pažangą, padarytą šiuo klausimu;

         Viešieji pirkimai

                  10.

                  atsižvelgdamas į Centro galutines metines ataskaitas pažymi, kad, turint mintyje Centro darbo programoje nurodytų atitinkamų projektų pažangą, maža dalis mokėjimų, susijusių su mažos vertės sutarčių dėl techninių išorės tyrimų įgyvendinimu, nebuvo įvykdyta dėl per vėlai atliktų atitinkamų viešųjų pirkimų ir (arba) su sutartimis susijusių veiksmų;

         Veikla

                  11.

                  ragina Centrą planuojant savo veiklą tinkamai atsižvelgti į ataskaitų teikimo lygį; ypač ragina Centrą užtikrinti, kad metinėje veiklos ataskaitoje būtų veiksmingai atspindėta metinė darbo programa ir kad išlaidų veiklai planavimas (veikla grindžiamas biudžeto sudarymas) būtų suderintas su organizacine Centro struktūra siekiant sudaryti sąlygas biudžeto vykdymo stebėsenai;

                  12.

                  palankiai vertina informacijos platinimą internetu, kaip efektyvią ir ekonomiškai veiksmingą bendros Centro komunikacijos strategijos ir informavimo veiklos dalį; be to, ragina Centrą siūlyti, kaip, padedant Reitox, būtų galima išsaugoti Centro daugiakalbystės politiką;

                  13.

                  pažymi, kad Europos Sąjungoje turėtų būti įveikti ekonominiai sunkumai, todėl skatina taikyti atnaujintas lankstumo, novatoriškas organizavimo priemones ir geriau koordinuoti Sąjungos institucijų, agentūrų ir nacionalinių valdžios institucijų darbą;

                  14.

                  džiaugiasi Centro glaudesniu bendradarbiavimu vykdant Alkoholio ir kitų narkotikų vartojimo Europos mokyklose tyrimo projektą (angl. ESPAD); mano, kad alkoholio, tabako vartojimo ir kitų priklausomybių, nesusijusių su tam tikromis medžiagomis, stebėseną, kaip prioritetą, reikėtų įtraukti į kitą Sąjungos strategiją narkotikų klausimu;

         Rizikos vertinimas

                  15.

                  atsižvelgdamas į Centro metinę veiklos ataskaitą pažymi, kad Centras patvirtino išsamią metodiką, taikomą siekiant nustatyti ir įvertinti riziką, kad būtų gerinamas Centro rizikos valdymas; vis dėlto ragina Audito Rūmus informuoti biudžeto įvykdymą tvirtinančią instituciją apie priemonių, kurias ėmėsi taikyti Centras, veiksmingumą; taip pat ragina Vidaus audito tarnybą tinkamai patikrinti, ar veiksmingai pradėtas naudoti centrinis rizikos registras, laikantis Vidaus audito tarnybos rekomendacijų ir reikalavimų, kaip nurodoma Centro vidaus kontrolės standartuose;

         Vidaus auditas

                  16.

                  pripažįsta, kad 2010 m. Vidaus audito tarnyba atliko išorės komunikacijos veiksmų valdymo auditą, siekdama įvertinti ir pateikti patikinimą dėl vidaus kontrolės, taikomos išorės komunikacijos veiksmams; ypač pabrėžia, kad daugelį metų buvo rengiami įvairūs strateginiai komunikacijos srities dokumentai, tačiau jie nebuvo siejami su 2010 m. metine darbo programa ir 2010–2012 m. daugiamete darbo programa, ir kad nebuvo planuojama periodiškai atnaujinti tikslinių grupių per planavimo dokumentų gyvavimo ciklą, nors to reikalaujama pagal Centro komunikacijos strategiją;

                  17.

                  atsižvelgdamas į tai, ragina Centrą susieti savo būsimą komunikacijos strategiją su daugiamečio arba metinio planavimo dokumentais ir nuolat persvarstyti tikslinių grupių poreikius;

                  18.

                  pripažįsta, kad Centrui vis dar reikia įgyvendinti penkias labai svarbias rekomendacijas, gautas atlikus Vidaus audito tarnybos auditus dėl dotacijų valdymo (2009 m.) ir dėl pasirengimo persikelti (2008 m.); išreiškia susirūpinimą dėl to, kad trijų labai svarbių rekomendacijų įgyvendinimas atidėtas vėlesniam, negu nurodyta pradiniame Centro veiksmų plane, laikui; taip pat pažymi, jog pranešta, kad 2010 m. pabaigoje Centras įgyvendino dar vieną rekomendaciją ir kad dabar laukiama tolesnių Vidaus audito tarnybos veiksmų siekiant patvirtinti veiksmingą rekomendacijos įgyvendinimą; taigi ragina Centrą nedelsiant imtis veiksmų siekiant ištaisyti padėtį ir informuoti biudžeto įvykdymą tvirtinančią instituciją apie taikomas priemones;

                  19.

                  taip pat pažymi, kad Centras atmetė vieną rekomendaciją dėl dotacijos susitarimo nuostatų laikymosi; todėl ragina Centrą paaiškinti biudžeto įvykdymą tvirtinančiai institucijai šio sprendimo priežastis;

                  20.

                  atkreipia dėmesį į savo ankstesnėse biudžeto įvykdymo patvirtinimo ataskaitose pateiktas rekomendacijas, kurios nurodytos šios rezoliucijos priede;

                  21.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (7) rezoliucijoje dėl agentūrų veiklos, finansų valdymo ir kontrolės.

         (1)  OL C 366, 2011 12 15, p. 156.

         (2)  OL L 248, 2002 9 16, p. 1.

         (3)  OL L 376, 2006 12 27, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 167.

         (6)  OL L 64, 2010 3 12, p. 1056–1057.

         (7)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         EUROPOS PARLAMENTO PASTARŲJŲ METŲ REKOMENDACIJOS

                  Europos narkotikų ir narkomanijos stebėsenos centras

                  2006 m.

                  2007 m.

                  2008 m.

                  2009 m.

                  Veikla

                  Nebuvo griežtai laikomasi biudžeto metinio periodiškumo ir konkretumo principų: iš vienos biudžeto eilutės į kitą perkeltas didelis asignavimų skaičius ir daugeliu atveju patvirtinamieji dokumentai buvo nepakankami išsamūs.

                  Nepateikta

                  Ragina Agentūrą nustatyti SMART tikslus ir RACER rodiklius, taip pat parengti Gannto diagramą siekiant skatinti į rezultatus orientuotą požiūrį.

                  Ragina Centrą planuojant visą savo veiklą naudoti Gannto diagramą.

                  Biudžeto ir finansų valdymas

                  Viešųjų pirkimų procedūros nebuvo griežtai įgyvendinamos.

                  Centras nesutaria su Norvegija dėl Norvegijos finansinio įnašo, susijusio su jos dalyvavimu Centro darbe, apskaičiavimo. Centras turėtų siekti kuo greičiau išspręsti šį nesutarimą, nes dėl jo daromas poveikis biudžetui ir Centro finansinėms ataskaitoms (Centro apskaičiuota suma yra 80 000 EUR didesnė negu Norvergijos institucijų apskaičiuota suma).

                  Nepateikta

                              —

                              Ragina Centrą nustatyti tinkamas instrukcijas ir procedūras, kurias taikant būtų atliekama galimų perkėlimų į kitą laikotarpį analizė, pagerinti veiklos programavimą ir stebėseną siekiant sumažinti perkėlimų į kitą laikotarpį lygį,

                              —

                              Audito Rūmai nurodė, kad 2009 m. į kitus metus buvo perkelta 339 000 eurų (26 %) asignavimų, numatytų pagal II antraštinę dalį (Administracinės išlaidos).

                  Žmogiškieji ištekliai

                  Nepateikta

                  Nepateikta

                  Nepateikta

                  Ragina Centrą užtikrinti nuoseklų patvirtintos darbuotojų vertinimo procedūros įgyvendinimą.

                  Vidaus auditas

                  Nepateikta

                  Nepateikta

                  Ragina Centrą įgyvendinti 26 iš 41 rekomendacijos, kurias 2006 m. pateikė Vidaus audito tarnyba: dėl naujų patalpų kokybės kontrolės, atsargumo priemonių siekiant išvengti potvynių žalos, veiklos tęstinumo plano ir investicijų į įrangą, taip pat dėl vidaus kontrolės reikalavimų įgyvendinimo (darbuotojų paaukštinimas, jų darbo vertinimas, rizikos valdymas).

                              —

                              Ragina Centrą informuoti biudžeto įvykdymą tvirtinančią instituciją apie padarytą pažangą rizikos valdymo srityje ir atliekant metinę rizikos analizę,

                              —

                              ragina Centrą nedelsiant įgyvendinti 9 labai svarbias rekomendacijas ir informuoti biudžeto įvykdymą tvirtinančią instituciją apie padarytą pažangą.


title: 2011/612/ES: 2011 m. gegužės 10 d. Europos Parlamento sprendimas dėl bendrosios įmonės „Švarus dangus“ 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl bendrosios įmonės „Švarus dangus“ 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/246

         EUROPOS PARLAMENTO SPRENDIMAS
   2011 m. gegužės 10 d.
   dėl bendrosios įmonės „Švarus dangus“ 2009 finansinių metų biudžeto įvykdymo patvirtinimo
   (2011/612/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“2009 m. gruodžio 31 d. pasibaigusių finansinių metų galutinių metinių ataskaitų kartu su bendros įmonės atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (3), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0128/2011),

               1.

               patvirtina bendrosios įmonės „Švarus dangus“ vykdomajam direktoriui, kad bendrosios įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės „Švarus dangus“ vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serija).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 7.

      (2)  OL L 248, 2002 9 16, p. 1.

      (3)  OL L 30, 2008 2 4, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl bendrosios įmonės „Švarus dangus“ 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės „Švarus dangus“ 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės „Švarus dangus“2009 m. gruodžio 31 d. pasibaigusių finansinių metų galutinių metinių ataskaitų kartu su bendros įmonės atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (3), ypač į jo 11 straipsnio 4 dalį,

                  —

                  atsižvelgdamas į bendrosios įmonės „Švarus dangus“ finansines taisykles, kurias valdyba patvirtino 2008 m. lapkričio 7 d.,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0128/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi bendroji įmonė „Švarus dangus“ įsteigta 2007 m. gruodžio mėn. siekiant paspartinti aplinkos neteršiančių oro susisiekimo technologijų kūrimą, patvirtinimą ir demonstravimą ES, siekiant jas kuo greičiau pradėti naudoti;

                  C.

                  kadangi bendroji įmonė dar tik pradeda veiklą ir 2009 m. pabaigoje dar nevisiškai buvo įdiegusi savo vidaus kontrolės ir finansinės atskaitomybės sistemas;

         Biudžeto vykdymas

                  1.

                  pažymi, kad bendrosios įmonės galutiniame 2009 m. biudžete buvo numatyta 91 000 000 EUR įsipareigojimų asignavimų ir 60 000 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo lygis atitinkamai buvo 98 % ir mažiau nei 1 %;

                  2.

                  pripažįsta, jog bendroji įmonė dar yra pradiniame veiklos etape; vis dėlto yra susirūpinęs, kad bendrosios įmonės vardu Komisijos iš anksto finansuota mokslinių tyrimų veikla 2009 m. nebuvo įvykdyta iki galo ir kad vėluojant įgyvendinti projektus buvo panaudota tik 8 700 000 EUR, arba 65 % išankstinio finansavimo, kuris siekė 13 600 000 EUR;

                  3.

                  yra ypač susirūpinęs, kad 2009 metams patvirtinto bendrosios įmonės biudžeto priėmimas, struktūra ir pateikimas neatitiko Reglamento (EB) Nr. 71/2008 dėl bendrosios įmonės įsteigimo ar bendrosios įmonės finansinių taisyklių; todėl ragina bendrąją įmonę nedelsiant imtis priemonių šiam didžiuliam trūkumui pašalinti;

         Narių įmokos

                  4.

                  ragina bendrąją įmonę suderinti narių įnašų pateikimą ataskaitose vadovaujantis Komisijos gairėmis;

                  5.

                  ragina bendrąją įmonę toliau gerinti nuostatas dėl narystės ir bendro finansavimo, visų pirma nuostatas dėl:

                              —

                              naujų narių įstojimo tvarkos,

                              —

                              narių daromų įnašų natūra,

                              —

                              sąlygų, kuriomis bendroji įmonė gali atlikti narių įnašų auditą,

                              —

                              sąlygų, kuriomis valdyba gali tvirtinti bendrą finansavimą;

         Vidaus kontrolės sistemos

                  6.

                  ragina bendrąją įmonę užbaigti diegti savo vidaus kontrolės ir finansinės informacijos sistemą;

                  7.

                  be to, ragina bendrąją įmonę į savo finansines taisykles įtraukti konkrečią nuorodą apie Vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

                  8.

                  mano, kad VAT, kaip vidaus auditorius, visų pirma turėtų bendrajai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, kad bendroji įmonė biudžeto įvykdymą patvirtinančiai institucijai pateiktų direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir atsižvelgiant į šias rekomendacijas atliktus veiksmus;

                  9.

                  mano, kad, atsižvelgiant į bendrosios įmonės biudžeto dydį ir užduočių sudėtingumą, ji turėtų įsteigti audito komitetą, kuris atsiskaitytų tiesiogiai valdybai;

         Susitarimo dėl priėmimo nebuvimas

                  10.

                  ragina bendrąją įmonę skubiai su Belgija sudaryti susitarimą dėl priėmimo, kuriame būtų aptartas patalpų suteikimas, privilegijos ir imunitetai bei kita parama, kurią Belgija turėtų teikti bendrajai įmonei, kaip numatyta Reglamente (EB) Nr. 71/2008.

         (1)  OL C 342, 2010 12 16, p. 7.

         (2)  OL L 248, 2002 9 16, p. 1.

         (3)  OL L 30, 2008 2 4, p. 1.

         (4)  OL L 357, 2002 12 31, p. 72.


title: 2011/433/ES: 2011 m. liepos 12 d. Tarybos sprendimas dėl Europos Sąjungos ir Prancūzijos Respublikos susitarimo dėl pinigų, susijusio su tolesniu euro naudojimu Sen Bartelemi, pastarojo statusui pasikeitus Europos Sąjungos atžvilgiu, pasirašymo ir sudarymo#Europos Sąjungos ir Prancūzijos Respublikos susitarimas dėl pinigų, susijęs su tolesniu euro naudojimu Sen Bartelemi, pastarojo statusui pasikeitus Europos Sąjungos atžvilgiu

text:
20.7.2011

               LT

               Europos Sąjungos oficialusis leidinys

               L 189/1

         TARYBOS SPRENDIMAS
   2011 m. liepos 12 d.
   dėl Europos Sąjungos ir Prancūzijos Respublikos susitarimo dėl pinigų, susijusio su tolesniu euro naudojimu Sen Bartelemi, pastarojo statusui pasikeitus Europos Sąjungos atžvilgiu, pasirašymo ir sudarymo
   (2011/433/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 219 straipsnio 3 dalį,
   atsižvelgdama į 2011 m. balandžio 13 d. Tarybos sprendimą dėl Susitarimo dėl pinigų su Prancūzijos Respublika, veikiančia Prancūzijos Sen Bartelemi užjūrio bendrijos naudai, derybų tvarkos, ypač į jo 4 straipsnį,
   atsižvelgdama į Europos Komisijos pasiūlymą,
   atsižvelgdama į Europos centrinio banko nuomonę,
   kadangi:

               (1)

               2010 m. spalio 29 d. Europos Vadovų Tarybos sprendimu 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (1), numatoma, kad nuo 2012 m. sausio 1 d. Sen Bartelemi sala nebebus Europos Sąjungos atokiausias regionas, o nuo tos datos jai bus suteiktas užjūrio šalies ir teritorijos statusas, nurodytas Sutarties ketvirtojoje dalyje. Prancūzijos Respublika įsipareigojo sudaryti reikalingus susitarimus, kad užtikrintų, kad vykstant šiam pasikeitimui būtų apsaugoti Europos Sąjungos interesai;

               (2)

               Prancūzijos Respublika Sąjungos institucijoms pranešė apie savo ketinimą ir toliau naudoti eurą kaip vienintelę Sen Bartelemi valiutą. Todėl turėtų būti sudarytas susitarimas dėl pinigų;

               (3)

               2011 m. balandžio 13 d. Taryba suteikė įgaliojimus Komisijai derėtis su Prancūzijos Respublika, veikiančia Prancūzijos užjūrio bendrijos Sen Bartelemi naudai, ir į derybas visapusiškai įtraukti Europos centrinį banką bei siekti jo sutikimo jo kompetencijai priskirtais klausimais, kad būtų sudarytas susitarimas dėl pinigų. Europos Sąjungos ir Prancūzijos Respublikos susitarimas dėl pinigų, susijęs su tolesniu euro naudojimu Sen Bartelemi, pastarojo statusui pasikeitus Europos Sąjungos atžvilgiu (toliau – Susitarimas), buvo parafuotas 2011 m. gegužės 30 d.;

               (4)

               Susitarimas turėtų būti pasirašytas ir sudarytas,

         PRIĖMĖ ŠĮ SPRENDIMĄ:
   1 straipsnis
   1.   Sąjungos vardu patvirtinamas Europos Sąjungos ir Prancūzijos Respublikos susitarimas dėl pinigų, susijęs su tolesniu euro naudojimu Sen Bartelemi, pastarojo statusui pasikeitus Europos Sąjungos atžvilgiu (toliau – Susitarimas).
   2.   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad įpareigotų Sąjungą.
   3 straipsnis
   Tarybos pirmininkas Sąjungos vardu pateikia Susitarimo 11 straipsnyje numatytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 12 d.

            Tarybos vardu

            Pirmininkas

         J. VINCENT-ROSTOWSKI

      (1)  OL L 325, 2010 12 9, p. 4.

      VERTIMAS
      Europos Sąjungos ir Prancūzijos Respublikos
      SUSITARIMAS DĖL PINIGŲ, susijęs su tolesniu euro naudojimu Sen Bartelemi, pastarojo statusui pasikeitus Europos Sąjungos atžvilgiu
      EUROPOS SĄJUNGA, atstovaujama Europos Komisijos,
      ir
      PRANCŪZIJOS RESPUBLIKA, veikianti Sen Bartelemi salos naudai,
      kadangi:

                  (1)

                  Sen Bartelemi yra neatskiriama Prancūzijos Respublikos dalis, tačiau, remiantis 2010 m. spalio 29 d. Europos Vadovų Tarybos sprendimu 2010/718/ES, kuriuo iš dalies keičiamas Sen Bartelemi salos statusas Europos Sąjungos atžvilgiu (1), nuo 2012 m. sausio 1 d. jis nebebus Europos Sąjungos dalis;

                  (2)

                  Prancūzijos Respublika pageidauja, kad Sen Bartelemi ir toliau naudotų tą pačią valiutą, kaip ir žemyninė Prancūzija, todėl planuoja ir toliau suteikti Eurosistemos ir eurą įsivedusių valstybių narių išleistiems eurų banknotams ir monetoms teisėtos atsiskaitymo priemonės statusą Sen Bartelemi teritorijoje;

                  (3)

                  reikėtų užtikrinti, kad Sen Bartelemi ir toliau būtų taikomos Europos Sąjungos dabartinės ir būsimos teisės nuostatos, reikalingos Ekonominei ir pinigų sąjungai veikti, ypač tam, kad būtų užtikrintas Eurosistemos pinigų politikos vientisumas, suvienodintos euro zonoje įsisteigusių finansų įstaigų konkurencijos sąlygos ir užkirstas kelias sukčiavimui ir grynųjų ir negrynųjų mokėjimo priemonių padirbinėjimui, taip pat pinigų plovimui;

                  (4)

                  šis Susitarimas sudaromas su valstybe nare, veikiančia nesuverenaus subjekto naudai, todėl Susitarime nenumatoma teisė kalti naujas monetas. Pinigai, bankininkystės ir finansų teisė priklauso Prancūzijos kompetencijai. Geram Ekonominės ir pinigų sąjungos veikimui svarbiose srityse Sen Bartelemi automatiškai taikomos Prancūzijos įstatymų ir kitų teisės aktų nuostatos atsižvelgiant į jo statusą,

            SUSITARĖ DĖL ŠIŲ NUOSTATŲ:
      1 straipsnis
      Euro lieka Sen Bartelemi valiuta.
      2 straipsnis
      Prancūzijos Respublika Sen Bartelemi ir toliau eurų banknotams ir monetoms suteikia teisėtos atsiskaitymo priemonės statusą.
      3 straipsnis
      1.   Prancūzijos Respublika Sen Bartelemi toliau taiko Europos Sąjungos teisės aktus ir taisykles, reikalingus Ekonominei ir pinigų sąjungai veikti, visų pirma šiose srityse:

                  a)

                  eurų banknotai ir monetos;

                  b)

                  sukčiavimo ir grynųjų ir negrynųjų mokėjimo priemonių padirbinėjimo prevencija;

                  c)

                  medaliai ir žetonai;

                  d)

                  priemonės, reikalingos naudoti eurą kaip bendrą valiutą, nustatytos remiantis Sutarties dėl Europos Sąjungos veikimo 133 straipsniu;

                  e)

                  bankininkystės ir finansų teisės aktai, įskaitant Europos centrinio banko priimtus teisės aktus;

                  f)

                  pinigų plovimo prevencija;

                  g)

                  Eurosistemos nustatytos statistinių duomenų perdavimo prievolės.

            2.   Prancūzijos Respublika įsipareigoja Sen Bartelemi teritorijoje visapusiškai bendradarbiauti su Europolu sukčiavimo, mokėjimo priemonių padirbinėjimo ir pinigų plovimo prevencijos ir kovos su pinigų plovimu srityse.
      4 straipsnis
      Nuostatos, kurias priima Prancūzijos institucijos, siekdamos perkelti Europos Sąjungos priimtus aktus, įskaitant Europos centrinio banko teisės aktus, į nacionalinę teisę 3 straipsnio 1 dalyje minėtose srityse, automatiškai tokiomis pačiomis sąlygomis taikomos ir Sen Bartelemi.
      5 straipsnis
      Valstybėse narėse tiesiogiai taikomi 3 straipsnio 1 dalies minėtų sričių Europos Sąjungos aktai, įskaitant Europos centrinio banko aktus, automatiškai tokiomis pačiomis sąlygomis taikomi ir Sen Bartelemi.
      6 straipsnis
      Kredito įstaigos ir, jei reikia, kitos finansų įstaigos, turinčios teisę vykdyti veiklą Sen Bartelemi, prieiga prie euro zonos tarpbankinių mokėjimo ir atsiskaitymo sistemų ir vertybinių popierių atsiskaitymo sistemų naudojasi tokiomis pačiomis sąlygomis, kaip ir įstaigos žemyninėje Prancūzijoje.
      7 straipsnis
      Prancūzijos Respublika kas dvejus metus Komisijai ir Europos centriniam bankui pateikia Europos Sąjungos teisės aktų ir taisyklių, patenkančių į šio Susitarimo taikymo sritį, taikymo Sen Bartelemi ataskaitą. Tokioje ataskaitoje visų pirma pateikiamas tiesiogiai taikomų Europos Sąjungos aktų, įskaitant Europos centrinio banko aktus, kurie, remiantis 5 straipsniu, automatiškai taikomi Sen Bartelemi, sąrašas. Pirmoji ataskaita pateikiama ne vėliau kaip 2012 m. pabaigoje.
      8 straipsnis
      1.   Prireikus rengiamas jungtinio komiteto posėdis. Iš Europos Sąjungos ir Prancūzijos Respublikos atstovų sudarytam komitetui pirmininkauja Komisija.
      2.   Europos Sąjungos delegacijai, kurioje yra Europos centrinio banko atstovų, vadovauja Komisija.
      3.   Jungtinis komitetas posėdžio susirenka kuriam nors Europos Sąjungos ar Prancūzijos Respublikos delegacijos nariui prašant, kad būtų išnagrinėta bet kokia problema, galinti kilti taikant šį Susitarimą.
      9 straipsnis
      Išskirtinė kompetencija spręsti bet kokį šalių ginčą, kuris gali kilti taikant šį Susitarimą ir kurio nepavyko išspręsti jungtiniame komitete, priklauso Europos Sąjungos Teisingumo Teismui.
      10 straipsnis
      Europos Sąjunga ar Prancūzijos Respublika gali nutraukti šio Susitarimo galiojimą apie tai pranešusios likus vieneriems metams iki planuojamo nutraukimo.
      11 straipsnis
      Šis Susitarimas įsigalioja 2012 m. sausio 1 d. po to, kai šalys viena kitai praneša apie savo ratifikavimo procedūrų užbaigimą.
      12 straipsnis
      Šis Susitarimas parengiamas dviem egzemplioriais anglų ir prancūzų kalbomis; abu tekstai yra vienodai autentiški.

         Priimta Briuselyje du tūkstančiai vienuoliktų metų liepos dvyliktą dieną.

               Europos Sąjungos vardu

               Prancūzijos Respublikos vardu

         (1)  OL L 325, 2010 12 9, p. 4.